Hakkasin täna mõtelema oma Nõo RG mineviku peale: mate ja füüsika olid stabiilselt 2-3 vahel, aga kirjandite eest sain see-eest üle keskmise tulemusi. Üks loogiline järeldus siit, et ilmselt polnud kooli valik õige. Samas - äkki kirjanduskallakuga koolis oleks ma hiilgavaid tulemusi mates saanud, aga tõeliste suleseppade keskele sattununa jäänuks  kirjandite hinded kusagile 2-3 piirimaile. Täna hakkasin mõtlema (!), et äkki oleks minust saanud hiilgav matemaatikaülesannetetekstiteväljamõtleja. Noh, et mina oleksin õpikuülesannete tekstid kirjutanud, millele siis TÕELISED matemaatikud oleksid hiljem enne ülesannetekogu trükkiminekut vastused ka kenasti välja rehkendanud. Näiteks:    Ülesanne nr. 1  Naise pikkus on 165 cm ja õla kõrgus tema lagipeast on 33 cm. Naise ülajäseme kogupikkus on 72 cm. Mehe lõug asetseb maapinnast 163 cm  kõrgusel. Kui naine põeb subakromiaalbursiiti, ja tema käe tõstmisulatus õlaliigesest on valu tõttu piiratud 101 kraadise nurgani, siis kui kõrge peaks olema taburet, millele ronides ta ulatuks oma abikaasat näkku lööma.    Ülesanne nr. 2  Mari on eestlanna ja Matti on soomlane. Mari kehakaal on 64 kg ja tema südame minutimaht (mis näitab kui mitu liitrit verd 1 minutis südant läbib) on 3 liitrit. Mari vereringe kogumaht on 6 liitrit ja tema maks lõhustab absoluutset alkoholi 1 g/kg tunnis. Kui mitu  toopi 2,8% Olvi õlut peaks Mari ära jooma, et Matti muutuks tema silmis pandavaks meheks?